هذا اخر لقاء النا راح الكان يجمعنا
منك اجت مو مني انت الضيعت حبنا
واشبع مني شوف واحفظ شكلي زين
منك راح اروح بعد تلقاني وين
تحظر للغياب وراك اشقد عذاب
خلاص احنه بعد حبيبي منتهين
اسمع صوتي واحضني قبل ما اروح من يمك
عليه سلم اهوايـه وطلع كل البقلبك
واخذ عطري التحبه حتى من اتحن
ترش منه بغرفتك لو ردت تحضن
واذا عيونك عليه من الدمع ذبلن
امرلك بالحلم لاتقلق اطمن
لتغلـط بأسمـي عود من تعشق وراي
واذا خنقه تجيك ادزلك من هواي
ولو شوقك كبر اتفرج ع الصور
المهم لا تنتظر كلمة أني جاي
راح الكان يبرالك أيس وأقطع الظنه
رجعتك صارت ويايه عشم أبليس بالجنه
كنت روحك حياتك والقلب مالك
بيدك ضيعتني من وره اهمالك
جبته لنفسك انته الرخصت حالك
يعني اتخوني وتتوقع ابقالك